У Вікіпедыі ёсць артыкулы пра іншых асоб з прозвішчам Васілючак.

**Уладзіслаў Васілючак** (нар. 28 сакавіка 1994, Ліда) — беларускі футбаліст, брамнік казахстанскага клуба «Туран» з Туркестана.

Клубная кар’ера
---------------

Выхаванец лідскай ДЮСШ, з 2011 года стаў выступаць за дубль гродзенскага «Нёмана». З сезона 2013 канчаткова замацаваўся ў якасці трэцяга брамніка, гуляў за дубль, аднак доўгі час не атрымоўваў магчымасці дэбютаваць у асноўнай камандзе.

Па заканчэнні сезона 2014 «Нёман» пакінулі асноўныя брамнікі — Аляксандр Суліма і Марус Рапаліс. У выніку, сезон 2015 Васілючак распачаў ужо ў якасці асноўнага брамніка гродзенцаў. 21 сакавіка 2015 года дэбютаваў у асноўным складзе «Нёмана» ў чвэрцьфінальным матчы Кубка Беларусі супраць БАТЭ (0:1). Пазней, аднак, стаў саступаць месца ў аснове Сяргею Курганскаму. 22 жніўня 2015 года Васілючак прапусціў 7 мячоў у матчы супраць БАТЭ (выніковы лік 1:7), пасля чаго больш не з’яўляўся на полі ў чэмпіянаце 2015.

У пачатку 2016 года праходзіў прагляд у самарскіх «Крылах Саветаў», які, аднак, не завяршыўся падпісаннем кантракта. У выніку Уладзіслаў вярнуўся ў Гродна, але новы кантракт не падпісваў, бо жадаў мець рэгулярную ігравую практыку, якую трэнерскі штаб клуба не мог гарантаваць. Кіраўніцтва «Нёмана» планавала аддаць Уладзіслава ў арэнду ў «Ліду», аднак у лідскім клубе ўжо зрабілі стаўку на іншых выканаўцаў. 7 красавіка 2016 года нарэшце падпісаў новы кантракт з «Нёманам» да канца 2018 года, а 15 красавіка быў аддадзены ў арэнду «Смаргоні» да канца сезона 2016. У ліпені 2016 года перабраўся ў мікашэвіцкі «Граніт», дзе стаў асноўным брамнікам, але не здолеў выратаваць клуб ад вылету ў Першую лігу. Па заканчэнні сезона 2016 вярнуўся ў Гродна.

У снежні 2016 года зноў быў аддадзены ў арэнду, на гэты раз у «Гарадзею». Пачынаў сезон 2017 другім брамнікам, пазней стаў чаргавацца на полі з Мікалаем Раманюком. Па заканчэнні сезона ў лістападзе 2017 года вярнуўся ў «Нёман». У снежні 2017 года падоўжыў кантракт з «Нёманам» на два гады і зноў быў аддадзены ў арэнду ў «Гарадзею». У першай палове 2018 года згуляў за «Гарадзею» ў двух матчах, і ў жніўні 2018 года па пагадненні бакоў пакінуў каманду. У другой палове сезона 2018 заставаўся ў гродзенскім клубе, быў другім брамнікам, гуляў таксама за дубль.

У сакавіку 2019 года на правах арэнды далучыўся да «Ліды», дзе стаў асноўным брамнікам. У ліпені 2019 года перабраўся ў «Іслач». У «Іслачы» быў другім брамнікам, прыцягваўся да дубля. У снежні 2019 года вярнуўся ў «Нёман», аднак у студзені 2020 года, пакінуўшы гродзенскі клуб па заканчэнні кантракта, стаў брамнікам «Іслачы» на рэгулярнай аснове. У сезоне 2020 быў другім брамнікам пасля Ягора Хаткевіча, а ў 2021 годзе нарэшце замацаваўся ў стартавым складзе каманды.

У студзені 2022 года па заканчэнні кантракта пакінуў «Іслач». Неўзабаве адправіўся на прагляд у гродзенскі «Нёман» і ў хуткім часе падпісаў кантракт з клубам. Пачынаў сезон 2022 на лаўцы запасных, а з лета замацаваўся ў стартавым складзе каманды.

У пачатку 2023 года праходзіў прагляд у казахстанскім «Кызыл-Жары» і расійскім «Дынама» з Махачкалы, але не падышоў. У выніку ў сакавіку 2023 года папоўніў склад «Слуцка», дзе стаў асноўным брамнікам. У ліпені 2023 года па пагадненні бакоў пакінуў слуцкі клуб і неўзабаве стаў іграком азербайджанскага «Кяпаза». Пакінуў «Кяпаз» у лютым 2024 года.

У красавіку 2024 года падпісаў кантракт з казахстанскім «Туранам».

Міжнародная кар’ера
-------------------

Улетку 2013 года выступаў за малодшую моладзевую зборную Беларусі (да 20 гадоў) на міжнародным турніры ў Іспаніі.

9 верасня 2013 года дэбютаваў у моладзевай зборнай Беларусі ў адборачным матчы чэмпіянату Еўропы супраць Францыі. З таго часу стаў асноўным брамнікам моладзевай зборнай.

У ліпені 2017 года выступаў за другую зборную Беларусі на Кубку Караля ў Тайландзе, правёў на турніры поўны матч супраць Буркіна-Фасо (0:0).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Нёман | Беларусь | 5 | −8 |
| 2012 | дубль | Нёман | Беларусь | 17 | −21 |
| 2013 | дубль | Нёман | Беларусь | 10 | −11 |
| 2014 | дубль | Нёман | Беларусь | 16 | −15 |
| 2015 | Д1 | Нёман | Беларусь | 10 | −20 |
| 2016 (1) | Д2 | Смаргонь | Беларусь | 5 | −4 |
| 2016 (2) | Д1 | Граніт | Беларусь | 9 | −20 |
| 2017 | Д1 | Гарадзея | Беларусь | 13 | −18 |
| 2018 (1) | Д1 | Гарадзея | Беларусь | 2 | −3 |
| 2018 (2) | Д1 | Нёман | Беларусь | 1 | −3 |
| 2019 (1) | Д2 | Ліда | Беларусь | 13 | −11 |
| 2019 (2) | дубль | Іслач | Беларусь | 3 | −3 |
| 2020 | Д1 | Іслач | Беларусь | 1 | −2 |
| 2021 | Д1 | Іслач | Беларусь | 17 | −6 |
| 2022 | Д1 | Нёман | Беларусь | 15 | −15 |
| 2023 (1) | Д1 | Слуцк | Беларусь | 13 | −16 |
| 2023/24 (1) | Д1 | Кяпаз | Азербайджан | 6 | −9 |
|

Крыніцы
-------

1. ↑  Vladislav Vasilyuchek // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Просмотр Василючека в «Крыльях Советов» не завершился подписанием контракта (руск.). *by.tribuna.com*.
4. ↑  Football.by: Василючек перейдет в «Лиду» на правах аренды (руск.). *by.tribuna.com*.
5. ↑  Владислав Василючек до 2018 года продлил контракт с "Неманом" (руск.). *football.by* (7 красавіка 2016). Праверана 4 красавіка 2024.
6. ↑  "Неман" отдал Владислава Василючека в аренду "Сморгони" (руск.). *football.by* (15 красавіка 2016). Праверана 4 красавіка 2024.
7. ↑  Василючек, Забелин, Ковалюк и еще три игрока подписали контракты с "Гранитом" (руск.). *football.by* (26 ліпеня 2016). Праверана 4 красавіка 2024.
8. ↑  У 19 игроков "Немана" истекли контракты (руск.). *football.by* (1 снежня 2016). Праверана 4 красавіка 2024.
9. ↑  "Неман" отдал Василючека в аренду "Городее" (руск.). *football.by* (21 снежня 2016). Праверана 4 красавіка 2024.
10. ↑  Шестиловский и Назаренко после аренды возвращаются в минское «Динамо», Василючек – в «Неман» (руск.). *by.tribuna.com*.
11. ↑  Василючек на два года продлил контракт с "Неманом" и вновь уедет в аренду в "Городею" (руск.). *football.by* (20 снежня 2017). Праверана 4 красавіка 2024.
12. ↑  Василючек покинул "Городею" (руск.). *football.by* (3 жніўня 2018). Праверана 4 красавіка 2024.
13. ↑  "Неман" отдал Василючека в аренду "Лиде" (руск.). *football.by* (14 сакавіка 2019). Праверана 4 красавіка 2024.
14. ↑  Василючек вернулся в "Неман" из аренды в "Ислочи" (руск.). *football.by* (27 ліпеня 2019). Праверана 4 красавіка 2024.
15. ↑  Василючек вернулся в "Неман" из аренды в "Ислочи" (руск.). *football.by* (7 снежня 2019). Праверана 4 красавіка 2024.
16. ↑  "Ислочь" подписала Василючека (руск.). *football.by* (16 студзеня 2020). Праверана 4 красавіка 2024.
17. ↑  Четыре игрока покинули "Ислочь" (руск.). *football.by* (14 студзеня 2022). Праверана 4 красавіка 2024.
18. ↑  Василючек вернулся в "Неман" (руск.). *football.by* (25 студзеня 2022). Праверана 4 красавіка 2024.
19. ↑  Василючек пополнил ряды "Слуцка" (руск.). *football.by* (3 сакавіка 2023). Праверана 4 красавіка 2024.
20. ↑  "Слуцк" расстался с Василючеком и остался с 40-летним Панкратовым (руск.). *football.by* (2 ліпеня 2023). Праверана 4 красавіка 2024.
21. ↑  Владислав Василючек заключил контракт с "Кяпазом" (руск.). *football.by* (6 ліпеня 2023). Праверана 4 красавіка 2024.
22. ↑  Владислав Василючек покинул "Кяпаз" (руск.). *football.by* (27 лютага 2024). Праверана 4 красавіка 2024.
23. ↑  Владислав Василючек заключил контракт с "Тураном" (руск.). *football.by* (1 красавіка 2024). Праверана 4 красавіка 2024.

Спасылкі
--------

* Профіль на афіцыйным сайце «Нёмана» (руск.)
* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол · УЕФА |